**Bogdán László roma ösztöndíj**

Siófok Város Önkormányzat Képviselő-testületének 7/2023. (II.27.) önkormányzati rendelete alapján 2023. évtől támogatást biztosít évente **egy** nappali tagozaton középfokú iskolában tanulmányokat folytató és **egy** az első diploma megszerzése érdekében felsőfokú oktatási intézményben, nappali tagozaton, államilag finanszírozott képzésben tanulmányokat folytató, a nemzetiségek jogairól szóló 2011. évi CLXXIX. törvény 1. mellékletében meghatározott, roma nemzetiséghez tartozó, kiemelkedő képességű tanuló részére.

**Az ösztöndíj iránti pályázat benyújtására a felhívást a Siófoki Közös Önkormányzati Hivatal minden év március 31. napjáig teszi közzé.**

A pályázat alapján az ösztöndíj odaítélése II. tanulmányi félévre, tárgyév február 1. napjától történik.

Bogdán László roma ösztöndíjban (a továbbiakban: ösztöndíj) részesíthető pályázati eljárás keretében kiemelkedő képességű **egy nappali tagozaton középfokú iskolában tanulmányokat folytató tanuló** és **egy az első diploma megszerzése érdekében felsőfokú oktatási intézményben, nappali tagozaton, államilag finanszírozott képzésben tanulmányokat folytató tanuló**, amennyiben

a) a nemzetiségek jogairól szóló [2011. évi CLXXIX. törvény 1. melléklet](https://njt.hu/jogszabaly/2011-179-00-00#ME1)ében meghatározott, roma nemzetiséghez tartozik;

b) legalább egy éve siófoki bejelentett lakóhellyel rendelkezik; és

c) a pályázat benyújtását megelőző félévben a [3. §](https://or.njt.hu/eli/v01/731487/r/2023/7/2024-01-01#SZ3) alapján számított tanulmányi átlaga a legjobb, és eléri a 4,00-es átlagot.

Az ösztöndíjban a tanuló a rendelet szerinti feltételek fennállása esetén az első diploma megszerzése érdekében felsőfokú oktatási intézményben, nappali tagozaton, államilag finanszírozott képzésben folytatott tanulmányok befejezéséig, de legfeljebb annak a tanulmányi félév végéig részesülhet, amelyben a 25. életévét betöltötte.

Amennyiben a pályázó tanulóknak a hagyományos átlag számítás szabálya szerint két tizedes jegyéig számított tanulmányi átlaga megegyezik, az ösztöndíj odaítéléséről külön eljárásban megállapított **rangsor alapján hozza meg a döntését a Bizottság.**

**Hatáskör gyakorlója**: Az ösztöndíj odaítéléséről a Siófok Város Önkormányzat Képviselő-testülete által átruházott hatáskörben a Humán Bizottság dönt.

**Ügyintézés:**

Siófoki Közös Önkormányzati Hivatal

Hatósági Osztály

Igazgatási Csoport  
8600 Siófok, Fő tér 1.

**Ügyintézők:**

Bujtor Krisztina

Kaszáné Bodó Viktória

**Ügyfélfogadási idő**:

hétfő: 8.00-12.00 h-ig, 13.00-16.00 h-ig  
szerda: 8.00-12.00 h-ig, 13.00-16.00 h-ig  
péntek: 8.00-12.00 h-ig

**Ügyfélfogadás helye:**

Siófoki Közös Önkormányzati Hivatal  
Hatósági Osztály Igazgatási Csoport

Ügyfélszolgálati Iroda  
8600 Siófok, Fő tér 1. fsz. 2. szoba

Ügyfélhívó kód: Ösztöndíjak

**Telefonos elérhetőség**:

84/504-117

**E-mail elérhetőség:**

[szocialis@siofok.hu](mailto:szocialis@siofok.hu)

**Eljárási illeték**: az eljárás illetékmentes

**Pályázatok kezelése:** a pályázatokat a Siófoki Közös Önkormányzati Hivatal iktatja és kezeli.

**A pályázat benyújtásának módja:** kizárólag a „PÁLYÁZATI ADATLAP Bogdán László roma ösztöndíj”” elnevezésű pályázati adatlap kitöltésével, a rendeletben meghatározott csatolmányok benyújtásával.

Pályázat benyújtásának részletszabályait a Siófok Város Önkormányzata Képviselő-testületének 7/2023. (II.27.)önkormányzati rendelete tartalmazza.

A pályázati adatlap a kiírást követően átvehető a Siófoki Közös Önkormányzati Hivatal ügyfélszolgálatán vagy Siófok Város honlapjáról letölthető ([www.siofok.hu](http://www.siofok.hu)).